**Martfű Város Polgármesterétől**

5435 Martfű, Szent István tér 1. Tel: 56/450-222; Fax: 56/450-853

E-mail: titkarsag@ph.martfu.hu

**E L Ő T E R J E S Z T É S**

Petróczki Magdolna erőemelő nemzetközi sporteredményének elismerésére

Martfű Város Önkormányzata Képviselő-testületének

2015. július 2-ai ülésére

Előkészítette: Hegedűsné Blaskó Anikó aljegyző

Véleményező: Oktatási, Művelődési Sport, Civil és Egyházi Kapcsolatok Bizottsága

Döntéshozatal: egyszerű többség

Tárgyalás módja: nyilvános ülés

Tisztelt Képviselő-testület!

Petróczki Magdolna Martfű, Szolnoki út 38. szám alatti lakos erőemelő 22 év óta versenyszerűen sportol, kiváló helyezéseket ér el.

Az elmúlt több mint két évtizedben jelentősebb eredményei:

* 20-szoros Felnőtt Erőemelő Magyar Bajnok,
* 4-szeres Felnőtt Erőemelő Európa Bajnoki bronzérem,
* Felnőtt Erőemelő Bajnoki ezüstérem,
* RAW Erőemelő Európa Bajnoki aranyérem,
* RAW Erőemelő Világkupa bronzérem,
* 4-szeres Masters (40 év feletti) Erőemelő Európa Bajnok,
* 4-szeres Masters Fekvenyomó Világ Bajnoki ezüstérem,
* 2-szeres Masters Fekvenyomó Európa Bajnoki ezüstérem,
* 3-szoros Masters Fekvenyomó Európa bajnok.

Legutóbb 2015. június 5 és 15 között Finnországban megrendezésre került Klasszikus Erőemelő Világbajnokságon a felnőtt korosztályban való részvétele eredményeként bronzérmet nyert.

Tekintettel arra, hogy hosszú évtizedek óta Martfű város hírnevének öregbítésével rangos helyezéseket ér el nemzetközi versenyeken, javasolom a Tisztelt Képviselő-testületnek, hogy eddig sportteljesítményét jutalmazással ismerje el.

Mindezek alapján kérem, hogy az előterjesztést megtárgyalni és az alábbi határozati javaslatot elfogadni szíveskedjenek:

Martfű Város Önkormányzata Képviselő-testületének

…../2015. (…..) határozat

Petróczki Magdolna erőemelő nemzetközi sporteredményének elismeréséről

Martfű Város Önkormányzatának Képviselő-testülete megtárgyalta a Petróczki Magdolna erőemelő nemzetközi sporteredményének elismeréséről szóló előterjesztést és az alábbi határozatot hozza:

Martfű Város Önkormányzatának Képviselő-testülete Petróczki Magdolna Martfű, Szolnoki út 38. szám alatti lakost erőemelő nemzetközi sporteredményének elismerésére nettó 50.000 Ft pénzjutalomban részesíti, a költségvetési tartalékkeret terhére.

Petróczki Magdolnának elismerését fejezi ki sportteljesítménye alapján a Martfű város hírnevének öregbítéséért.

Határidő: 2015. július 31.

Felelős: Dr. Papp Antal polgármester

Erről értesülnek:

1./ Jász-Nagykun-Szolnok Megyei Kormányhivatal, Szolnok

2./ Petróczki Magdolna, Martfű, Szolnoki út 38.,

3./ Valamennyi Képviselő, Helyben,

4./ Irattár.

M a r t f ű, 2015. június 23.

 Dr. Papp Antal

polgármester

Látta: Szász Éva

jegyző